Zlatý fond SME

Klasické diela nielen slovenskej literatúry na

zlatyfond.sme.sk

Chvenie pod rukami

Boris Kocúr

Objavte úžasný svet slovenských a českých ekníh s aplikáciou

Knihy v slovenčine a češtine

Copyright © 2012 Petit Press

Copyright ePub version © 2017 iAdverti

Copyright © 2012 Zlatý fond denníka SME

All rights reserved.

Ďakujeme digitalizátorom: Viera Studeničová, Lucia Muráriková, Tomáš Pjatak

Tento súbor podlieha licencii \'Creative Commons Attribution-NonCommercial-NoDerivs 2.5 License\'. Viac informácii na http://zlatyfond.sme.sk/dokument/autorske-prava/

ISBN-978-80-559-0205-0

Pôvodná publikácia

Ján Brocko. Kvet z našej krvi. Slovenský spisovateľ. Bratislava 1959. 100 s. Milan Kraus, zodpovedný redaktor. Peter Valašík, korektor. František Kaušitz, technický redaktor.

Bibliografické poznámky

Kvet z našej krvi — antológia z vybraných veršov Jána Brocka, Borisa Kocúra a Marcela Herza

Boris Kocúr. Narodil sa 21. júna 1924 v Malom Lipníku pri Starej Ľubovni v rodine príslušníka pohraničnej stráže. Gymnázium skončil v Bratislave a po maturite študoval na Vysokej škole technickej v Bratislave — odbor banského inžinierstva. Cez prázdniny roku 1944 praxoval v Železorudných baniach na Železníku. Hneď na začiatku Slovenského národného povstania sa pridal k partizánom a zúčastňoval sa ich akcií. Od novembra 1944 je nezvestný. Podľa niektorých zpráv bol údajne v Brezne zajatý Nemcami. Študentského literárneho ruchu sa zúčastňoval ako básnik a prekladateľ. Roku 1944 vydal zbierku poézie Chvenie nad rukami. Jeho literárna činnosť za povstania nám je neznáma. Tu uverejnené básne sú výberom z jeho knižne vydanej zbierky, doplneným o dve básne z rukopisnej pozostalosti.

Na úsvite

K východu hľadím k teplu hniezd

Tiene ma zvábiť chceli

Opretý o hmly bledých ciest

A večne osamelý

Po noci prebdenej páli dych

A oko zimnične žiari

Na brehoch u vôd sinavých

Klesli už znavené pary